年（1591年）辛卯科山东乡试举人，二十三年（1595年）乙未科进士。登第后，县馈舆马不受。歴任户部主事、员外、郎中，署户部河南司篆，有大珰衔上命，索珠宝，直溢额三十万，执不与，曰：「贵人第云臣浩不可。」竟得寝。视易饷，条上便宜十有二，商民赖以苏。出守潞安府，兴学课士，恤饥户，振贫宗，平冤狱，轸孤独，惠政不可枚举。擢河南按察司副使，老幼卧车辙而泣，不得行者三日，旋闻封公讣，哀痛绝食自伤，含殓未视，泣血三年，竟致灭性，享年四十九，人以为死孝云。弟王洽，万历甲辰进士，官兵部尚书。有子王昌祚。